KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. január 30-i rendkívüli ülésére)


TÁRGY:	A KISKŐRÖS 2724 HRSZ-ON NYILVÁNTARTOTT, TERMÉSZETBEN ERDŐTELKI ÚT 15. SZÁM ALATTI INGATLAN TULAJDONBA VÉTELE ADÁSVÉTEL ÚTJÁN

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjára – településfejlesztés, településrendezés, mint önkormányzati közfeladat – figyelemmel a 4735-6/2024 azonosítószámú, „Ingatlanvásárlás a Kiskőrösi Rónaszéki Fürdő koncepciótervében tervezett parkoló kialakításához” megnevezésű projekt keretében Kiskőrös Város Önkormányzata megvásárolná a fürdő területével szomszédos 2724 hrsz-on nyilvántartott, 4675 m2 alapterületű természetben Kiskőrös, Erdőtelki út 15. szám alatti kivett lakóház, udvar rendeltetésű ingatlant (a továbbiakban: Ingatlan).

Az ingatlan területén infrastrukturális fejlesztésként a fürdő parkolóterületének és camping területének bővítése valósulna meg. Az ingatlanvásárlással, illetve a területen megvalósuló fejlesztés a fürdőbe látogatók kényelmének növekedését eredményezi.
Az ingatlanvásárlás a projekt keretében vissza nem térítendő támogatás formájában kerül lefinanszírozásra.
Az Ingatlan Kiskőrös város rendezési tervében fürdőfejlesztési célú elővásárlási joggal kiszabályozott ingatlan.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 14. §-ban foglaltakra figyelemmel az ingatlanforgalmi szakértő az ingatlan vételárát 89.800.000,-Ft összegben határozta meg.
A Vagyonrendelet 18. § (1) bekezdése szerint az önkormányzat visszterhes ingatlanvagyon szerzése kizárólag a Képviselő-testület döntése alapján történhet.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. január 27.

	Domonyi László sk.
	polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata településfejlesztési közfeladatainak megvalósítása céljából, visszterhes tulajdonszerzés útján megvásárolja Grausza Tamás ½ arányú és Grausza Jánosné ½ arányú tulajdonát képező 2724 hrsz-ú 4675 m2 alapterületű, kivett lakóház, udvar rendeltetésű ingatlant a határozat-tervezet mellékletét képező adásvételi szerződésben foglalt tulajdonjog-átruházási feltételekkel.
2. felhatalmazza a polgármestert az adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyetért azzal, hogy az adásvétellel és a tulajdonjog ingatlan-nyilvántartásban történő bejegyzésével összefüggő költségeket Kiskőrös Város Önkormányzata viselje.

Felelős:	polgármester
Határidő:	azonnal

